REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/51-15

9. februar 2015. godine

B e o g r a d

ZAPISNIK

41. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 9. FEBRUARA 2015. GODINE

 Sednica je počela u 10,05 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Miloš Tošanić, Dragoljub Zindović, Olivera Pešić, Nikola Jolović, Dejan Radenković, Ivan Jovanović, Momo Čolaković i dr Milorad Mijatović.

 Sednici su prisustvovali zamenici članova Odbora: Sonja Vlahović, zamenik Radmila Kostića, Mirjana Marjanović, zamenik Dušice Nikolić, Mirko Čikiriz zamenik Žike Gojkovića i Goran Kovačević, zamenik člana Odbora kome je prestao mandat narodnog poslanika.

 U toku razmatranja druge do desete tačke dnevnog reda, Nikola Jolović, član Odbora i Mirko Čikiriz, zamenik Žike Gojkovića, napustili su salu u kojoj se održavala sednica.

 Sednici nisu prisustvovali članovi Odbora: Vojislav Vujić, Đorđe Stojšić i Zoltan Pek, niti njihovi zamenici.

 Na poziv predsednika Odbora, sednici su prisustvovali predstavnici Republičke komisije za zaštitu prava u postupcima javnih nabavki: Saša Varinac, predsednik Republičke komisije, Ristivoje Đokić, zamenik predsednika Republičke komisije i Filip Vladisavljević, sekretar Republičke komisije; i predstavnici građanskih nadzornika u postupcima javnih nabavki: Raša Nedeljkov i Ivana Savić (Centar za istraživanje, transparentnost i odgovornost - CRTA), Nemanja Nenadić i Danilo Pejović (Transparentnost Srbija), Predrag Petrović (Beogradski centar za bezbednosnu politiku), Zoran Bašić (Društvo protiv korupcije iz Zrenjanina) i Dragan Dobrašinović (Toplički centar za demokratiju i ljudska prava), koji je u toku razmatranja druge do desete tačke dnevnog reda udaljen sa sednice.

 Na predlog predsednika, Odbor je jednoglasno utvrdio sledeći

D n e v n i r e d:

- Usvajanje zapisnika 38, 39. i 40. sednice Odbora -

 1. Razmatranje Izveštaja o radu Republičke komisije za zaštitu prava u postupcima javnih nabavki u periodu od 1. januara do 30. juna 2014. godine (11 broj 02-3084/14 od 30. septembra 2014. godine);

 2. Razmatranje Izveštaja o sprovedenom postupku javne nabavke električne energije – nabavka za izbor snabdevača sa potpunim snabdevanjem i ugovaranje isporuke električne energije za napajanje električne vuče i ostale službene potrošače u sistemu „Železnice Srbije“ a.d. za period 1. mart 2014. do 1. januara 2015. godine u otvorenom postupku (nabavka broj 4/2014), koji je podneo Građanski nadzornik CRTA – Centar za istraživanje, transparentnost i odgovornost (11 broj 02-2064/14 od 20. juna 2014. godine);

 3. Razmatranje Izveštaja o sprovedenom postupku nadgledanja javne nabavke električne energije za pokriće gubitaka u prenosnom sistemu za period jul – decembar 2014. godine u kvalifikacionom postuku, II faza (nabavka broj 130 14 0), koji je podneo Građanski nadzornik CRTA – Centar za istraživanje, transparentnost i odgovornost (11 broj 02-2473/14 od 24. jula 2014. godine);

 4. Razmatranje Izveštaja o sprovedenom postupku nadgledanja javne nabavke goriva i maziva naručioca Uprave za zajedničke poslove republičkih organa – centralizovana nabavka (JN broj 119-22/14), koji je podneo Građanski nadzornik Danilo Pejović iz organizacijeTransparentnost Srbija (11 broj 02-2795/14 od 2. septembra 2014. godine);

 5. Razmatranje Izveštaja o sprovednom postupku nadgledanja javne nabavke generatora za blok B2 naručioca JP „Elektroprivreda Srbije“ privredno društvo „Termoelektrane Nikola Tesla“ D.O.O. Obrenovac (nabavka broj 119-01-23/14), koji je podneo Građanski nadzornik Transparentnost Srbija (11 broj 02-2794/14 od 2. septembra 2014. godine);

 6. Razmatranje Izveštaja o sprovedenom postupku nadgledanja javne nabavke dobara – ugradni materijal i energenti koje realizuje Republički fond za zdravstveno osiguranje (JN broj 404-1-29/14-4 i JN broj 404-1-32/14-4), koji je podneo Građanski nadzornik Beogradski centar za bezbednosnu politiku (11 broj 02-2963/14 od 17. septembra 2014. godine);

 7. Razmatranje Izveštaja o sprovedenom postupku javne nabavke električne energije – nabavka za izbor snabdevača sa potpunim snabdevanjem i ugovaranje isporuke električne energije za napajanje eletrične vuče i ostale službene potrošače u sistemu „Železnice Srbije“ a.d. za period od godinu dana u pregovaračkom postupku, koji je podneo Građanski nadzornik CRTA – Centar za istraživanje, transparentnost i odgovornost (11 broj 404-3121/14 od 2. oktobra 2014. godine);

 8. Razmatranje Izveštaja o sprovedenom postupku nadgledanja javne nabavke lekova Lista A i A1/RFZO, po partijama, u otvorenom postupku JN L 2/14, naručioca APOTEKA NOVI SAD, koji je dostavio Građanski nadzornik Društvo protiv korupcije iz Zrenjanina (11 broj 404-3808/14 od 23. oktobra 2014. godine);

 9. Razmatranje Izveštaja o sprovedenom postupku javne nabavke – Ispumpavanje zamuljene vode i mulja na površinskom kopu PD RB „Kolubara“ d.o.o. – „Tamnava – Zapadno polje“, naručioca JP „Elektroprivreda Srbije“ i Privredno društvo Rudarski basen „Kolubara“, koji je podneo Građanski nadzornik Danilo Pejović iz organizacije Transparentnost Srbija (11broj 02-3964/14 od 5. novembra 2014. godine);

 10. Razmatranje Izveštaja o sprovedenom postupku nadgledanja javne nabavke radova na rekonstrukciji kapaciteta za prijem, otpremu i upravljanje saobraćajem vozova u železničkoj stanici Beograd centar – Faza I, naručioca „Železnice Srbije“, a.d. Beograd, koji je dostavio Građanski nadzornik Toplički centar za demokratiju i ljudska prava iz Prokuplja (11 broj 02-4031/14 od 12. novembra 2014. godine).

\*\*\*

 Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnike 38, 39. i 40. sednice Odbora.

 Odbor je jednoglasno prihvatio predlog predsednika Odbora da se obavi zajedničko razmatranje druge do desete tačke dnevnog reda, imajući u vidu da se radi o izveštajima koje su građanski nadzornici podneli Odboru u skladu sa članom 28. stav 9. Zakona o javnim nabavkama, kao i da se Odbor jednim glasanjem izjasni o tim izveštajima.

\*\*\*

 **Prva tačka dnevnog reda:** Razmatranje Izveštaja o radu Republičke komisije za zaštitu prava u postupcima javnih nabavki u periodu od 1. januara do 30. juna 2014. godine (11 broj 02-3084/14 od 30. septembra 2014. godine)

 Saša Varinac, predsednik Republičke komisije za zaštitu prava u postupcima javnih nabavki predstavio je članovima i zamenicima članova Odbora Izveštaj o radu Republičke komisije za zaštitu prava u postupcima javnih nabavki u periodu od 1. januara do 30. juna 2014. godine.

 Od početka primene Zakona o javnim nabavkama (1. april 2013. godine) prisutan je trend uvećanja broja primljenih predmeta za 37 posto, dok je broj rešenih predmeta formiranih po zahtevima za zaštitu prava preko 42 posto. Navedeno se objašnjava kao rezultat povećanog poverenja u rad Republičke komisije i jačanja profesionalnog integriteta, transparentnost u radu (pravovremeno i kontinuirano objavljivanje odluka Republičke komisije na internet stranici i Portalu javnih nabavki) i usvajanje značajnog broja načelnih pravnih stavova koji doprinose prevenciji grešaka, suzbijanju neregularnosti u javnim nabavkama, jačanju pravne sigurnosti i uopšte, edukaciji učesnika u postupcima javnih nabavki. U pogledu osnovanosti podnetih zahteva za zaštitu prava, prisutan je porast broja poništenih postupaka javnih nabavki – od 64% zahteva koje je Republička komisija usvojila, 1/3 postupaka javnih nabavki je poništeno u celosti, dok je 2/3 postupaka delimično poništeno. U izveštajnom periodu Republička komisija je donela 1282 odluke od kojih je: 958 povodom zahteva za zaštitu prava, 80 povodom žalbi na zaključke naručilaca, 85 povodom zahteva za naknadu troškova postupka zaštite prava, 11 povodom postupanja po odluci Upravnog suda, 52 povodom predloga za nastavak aktivnosti, 4 povodom predloga za ponavljanje postupka, 12 povodom zahteva za pokretanje prekršajnog postupka, 2 povodom žalbe na zaključak Republičke komisije – prekršaj, 1 povodom zahteva za naknadu troškova pripreme ponude, 1 povodom zahteva za preispitivanje odluke Upravnog suda i 76 povodom tužbi. Razlozi za nepostupanje Republičke komisije po svim primljenim predmetima leže u konstantno visokom prilivu novih predmeta uz tendenciju njihovog stalnog rasta i obimnosti i složenosti pojedinih predmeta, što zahteva duži vremenski period za utvrđivanje relevantnog činjeničnog stanja i donošenje pravilne i zakonite odluke Republičke komisije.

 U izveštajnom periodu Republička komisija je posebno pratila postupanje naručilaca prilikom sprovođenja javnih nabavki koje je predstavljalo povredu odredbi Zakona o javnim nabavkama i s tim u vezi, konstatovala postojanje određenih nepravilnosti (korišćenje elemenata kriterijuma koji nisu neposredno u vezi sa izvršenjem ugovora, nejasna i neprecizna konkursna dokumentacija, definisanje tehničkih specifikacija na način koji je diskriminatorskog karaktera i svodi konkurenciju na ograničeni krug potencijalnih ponuđača, određivanje dodatnih uslova koji nisu prilagođeni predmetu javne nabavke, neopravdano sprovođenje pregovaračkog postupka i sl.) koje su bile razlog za donošenje više načelnih pravnih stavova koji su obavezujući za sve.

 Najveći broj nepravilnosti uočen je u oblasti osiguranja i u postupcima javnih nabavki lekova koje su kao naručioci sprovodile apotekarske ustanove, gde je uočena praksa korišćenja instituta „cassa sconto“ i „naturalni rabat“, kao elemenata kriterijuma na osnovu kojih se vrši vrednovanje i rangiranje ponuda. Kako bi se učestalost primene prakse ovih instituta svela na najmanju moguću meru, Republička komisija je, uz pomoć građanskog nadzornika, usvojila načelni pravni stav prema kome institut „cassa sconto“ ne može u konkursnoj dokumentaciji biti predviđen kao element kriterijuma ekonomski najpovoljnije ponude jer isti po svojoj prirodi predstavlja popust na ponuđenu cenu koji nije dozvoljen odredbom člana 3. stav 1. tačka 34. Zakona o javnim nabavkama.

 U izveštajnom periodu Republička komisija je konstatovala i nastavak prakse naručilaca da odbijaju ponude, odnosno da ih isključuju iz postupka javne nabavke zbog nedostataka u sadržini koji su krajnje formalne prirode i često posledica očigledne omaške, ili su bez ikakvog uticaja na stvarnu sadržinu ponude, što jasno ukazuje na nerazumevanje odredbe člana 106. Zakona o javnim nabavkama od strane naručilaca. Zbog navedenog, Republička komisija je usvojila načelni pravni stav prema kojem naručilac ne može da odbije ponudu ako njeni pojedini sastavni delovi ne sadrže neki od podataka koje je ponuđač bio dužan da navede u skladu sa zahtevima naručioca iz konkrusne dokumentacije, ako je traženi podatak ponuđač naveo u nekom drugom delu ponude na osnovu čije sadržine naručilac može da utvrdi stvarnu sadržinu ponude u smislu člana 106. Zakona o javnim nabavkama.

 U nastavku izlaganja predsednik Republičke komisije Saša Varinac upoznao je članove i zamenike članova Odbora sa problemima u radu Republičke komisije: postojanje spornih pravnih pitanja i problema u primeni novog Zakona o prekršajima u prvostepenim prekršajnim postupcima koji se vode pred Republičkom komisijom; teškoće da se pronađu modaliteti za primenu pojedinih odredbi (mera obezbeđenja prisustva okrivljenog, izricanje mera u toku postupka i sl.) zbog postojanja određenih nesaglasnosti između tog zakona i Zakona o javnim nabavkama, i druge očigledne nesaglasnosti koje otežavaju postupanje Republičke komisije kao prvostepenog prekršajnog organa (u prekršajima u prvom stepenu sudi sudija pojedinac, dok Republička komisija po Zakonu o javnim nabavkama odlučuje u većima, sudovi donose naredbe, rešenja i presuda dok Komisija donosi zaključke i rešenja i sl.).

 Takođe, ukazao je i na probleme koji postoje u praksi Upravnog suda a tiču se pojedinih pravnih pitanja koja su od značaja za sistem javnih nabavki i sam rad Republičke komisije. Naime, prilikom odlučivanja, Republička komisija postupa na osnovu odredbi sadržanih u Zakonu o javnim nabavkama, a na pitanja koja nisu uređena tim zakonom, shodno se primenjuju odredbe Zakona o upravnim sporovima. Sa druge strane, prilikom razmatranja procesnih pitanja koja su karakteristična za postupke zaštite prava, Upravni sud te postupke posmatra kao da je u pitanju redovan, uobičajen upravni postupak na koji se u svemu primenjuju odredbe Zakona o opštem upravnom postupku, pri čemu određene procesne situacije koje proizilaze iz primene Zakona o javnim nabavkama tumači bez uzimanja u obzir značenja procesnih rešenja ustanovljenih Zakonom o javnim nabavkama, koja su u određenim situacijama potpuno različita u odnosu na pravila Zakona o opštem upravnom postupku ili ih uopšte ne poznaje.

 Pored navedenog, za situacije kada je postupak javne nabavke pokrenut pre početka primene važećeg Zakona o javnim nabavkama ali je postupak zaštite prava povodom istog započet nakon njegovog stupanja na snagu, Upravni sud je u nizu donetih odluka izneo stav da je umesto odredbi Zakona o javnim nabavkama po kojima je pokrenut postupak javne nabavke povodom koje se vodi postupak zaštite prava, Republička komisija dužna da postupak zaštite vodi na osnovu odredbi novog Zakona o javnim nabavkama. Poseban problem predstavlja i obaveza podnosioca zahteva za zaštitu prava koji mora da plati taksu prilikom podnošenja zahteva za zaštitu jer u čitavom nizu svojih odluka, Upravni sud zauzima stavove koji su suprotni odredbama Zakona o javnim nabavkama i procesnom značaju te takse, i koji derogiraju procesna ovlašćenja koja su odredbama tog zakona poverena Republičkoj komisiji.

 U diskusiji po ovoj tački dnevnog reda učestvovali su: Ivan Jovanović, dr Milorad Mijatović, Dejan Radenković, Momo Čolaković, Veroljub Arsić i Saša Varinac.

 Tokom diskusije članovi Odbora su pohvalili aktivnosti Republičke komisije u izveštajnom periodu i podržali njene napore u sprovođenju Zakona o javnim nabavkama, uz napomenu da će pažljivo pratiti njen rad i u narednom periodu. U nastavku diskusije, članovi Odbora su zatražili od predsednika Republičke komisije određene informacije o konkretnim aktivnostima u postupcima javnih nabavki, kao i druge informacije iz nadležnosti Republičke komisije. Pošto je predsednik Republičke komisije odgovorio na postavljena pitanja, predsednik Odbora je zaključio raspravu.

 Na predlog predsednika, Odbor je jednoglasno prihvatio Izveštaj o radu Republičke komisije za zaštitu prava u postupcima javnih nabavki u periodu od 1. januara do 30. juna 2014. godine.

\*\*\*

 **Druga - deseta tačka dnevnog reda**: Razmatranje Izveštaja o sprovedenom postupku javne nabavke električne energije – nabavka za izbor snabdevača sa potpunim snabdevanjem i ugovaranje isporuke električne energije za napajanje električne vuče i ostale službene potrošače u sistemu „Železnice Srbije“ a.d. za period 1. mart 2014. do 1. januara 2015. godine u otvorenom postupku (nabavka broj 4/2014), koji je podneo Građanski nadzornik CRTA – Centar za istraživanje, transparentnost i odgovornost; Razmatranje Izveštaja o sprovedenom postupku nadgledanja javne nabavke električne energije za pokriće gubitaka u prenosnom sistemu za period jul – decembar 2014. godine u kvalifikacionom postuku, II faza (nabavka broj 130 14 0), koji je podneo Građanski nadzornik CRTA – Centar za istraživanje, transparentnost i odgovornost; Razmatranje Izveštaja o sprovedenom postupku nadgledanja javne nabavke goriva i maziva naručioca Uprave za zajedničke poslove republičkih organa – centralizovana nabavka (JN broj 119-22/14), koji je podneo Građanski nadzornik Danilo Pejović iz organizacije Transparentnost Srbija; Razmatranje Izveštaja o sprovednom postupku nadgledanja javne nabavke generatora za blok B2 naručioca JP „Elektroprivreda Srbije“ privredno društvo „Termoelektrane Nikola Tesla“ D.O.O. Obrenovac (nabavka broj 119-01-23/14), koji je podneo Građanski nadzornik Transparentnost Srbija; Razmatranje Izveštaja o sprovedenom postupku nadgledanja javne nabavke dobara – ugradni materijal i energenti koje realizuje Republički fond za zdravstveno osiguranje (JN broj 404-1-29/14-4 i JN broj 404-1-32/14-4), koji je podneo Građanski nadzornik Beogradski centar za bezbednosnu politiku; Razmatranje Izveštaja o sprovedenom postupku javne nabavke električne energije – nabavka za izbor snabdevača sa potpunim snabdevanjem i ugovaranje isporuke električne energije za napajanje eletrične vuče i ostale službene potrošače u sistemu „Železnice Srbije“ a.d. za period od godinu dana u pregovaračkom postupku, koji je podneo Građanski nadzornik CRTA – Centar za istraživanje, transparentnost i odgovornost; Razmatranje Izveštaja o sprovedenom postupku nadgledanja javne nabavke lekova Lista A i A1/RFZO, po partijama, u otvorenom postupku JN L 2/14, naručioca APOTEKA NOVI SAD, koji je dostavio Građanski nadzornik Društvo protiv korupcije iz Zrenjanina; Razmatranje Izveštaja o sprovedenom postupku javne nabavke – Ispumpavanje zamuljene vode i mulja na površinskom kopu PD RB „Kolubara“ d.o.o. – „Tamnava – Zapadno polje“, naručioca JP „Elektroprivreda Srbije“ i Privredno društvo Rudarski basen „Kolubara“, koji je podneo Građanski nadzornik Danilo Pejović iz organizacije Transparentnost Srbija; Razmatranje Izveštaja o sprovedenom postupku nadgledanja javne nabavke radova na rekonstrukciji kapaciteta za prijem, otpremu i upravljanje saobraćajem vozova u železničkoj stanici Beograd centar – Faza I, naručioca „Železnice Srbije“, a.d. Beograd, koji je dostavio Građanski nadzornik Toplički centar za demokratiju i ljudska prava iz Prokuplja.

 Predstavnici građanskih nadzornika u postupcima javnih nabavki predstavili su izveštaje o nadzoru koji su vršili u devet postupaka javnih nabavki čija je procenjena vrednost bila veća od milijardu dinara.

 U diskusiji po ovoj tački dnevnog reda učestvovali su: Ivan Jovanović, Dejan Radenković, Goran Kovačević, Momo Čolaković, Veroljub Arsić, Saša Varinac, Raša Nedeljkov, Nemanja Nenadić, Danilo Pejović i Dragan Dobrašinović.

 Tokom diskusije građanski nadzornici su kao generalnu primedbu istakli nedostatak razumevanja instituta građanskog nadzornika kod naručilaca, kao jednog od načina kontrole trošenja javnih sredstava, kao i opšti nedostatak podrške za njihov rad. Najčešći problem na koji su do sada nailazili bio je nepoštovanje zahteva za dostavom dokumentacije, odnosno neblagovremeno dostavljanje dokumentacije od strane naručilaca i nepostojanje sankcije za to. Takođe, nejasno je i zašto građanski nadzornik nema pravo na nagradu za svoj rad zbog čega se otvara pitanje čime će biti motivisan da savesno i odgovorno obavlja svoj posao. Oni su pozvali članove Odbora da u skladu sa svojim ovlašćenjima promovišu ulogu građanskog nadzornika kao jednog od instrumenata kojim Narodna skupština može da vrši kontrolu trošenja javnih sredstava. Ukazali su na potrebu da se prilikom budućih izmena Zakona o javnim nabavkama, uzmu u obzir i iskustva iz javne nabavke za ispumpavanje vode i mulja sa kopa Tamnava – Zapadno polje kao i iz primene Zakona o otklanjanju posledica poplava, kako bi se obezbedila veća fleksibilnost kod planiranja i sprovođenja nabavki i sve norme koje su od značaja za otklanjanje posledica elementarnih nepogoda unele u sistemski Zakon o javnim nabavkama.

 Povodom razmatranja Izveštaja građanskog nadzornika Danila Pejovića iz organizacije Transparentnost Srbija o sprovedenom postupku javne nabavke – Ispumpavanje zamuljene vode i mulja na površinskom kopu PD RB „Kolubara“ d.o.o. – „Tamnava – Zapadno polje“, naručioca JP „Elektroprivreda Srbije“ i Privrednog društva Rudarski basen „Kolubara“, Nemanja Nenadić pozvao je Odbor da u skladu sa svojim ovlašćenjima zatraži od EPS-a, Kolubare i Uprave za javne nabavke dodatne informacije u vezi sa radnjama koje su prethodile raspisivanju javne nabavke - ispumpavanje zamuljene vode i mulja na površinskom kopu PD RB „Kolubara“ d.o.o. - „Tamnava - Zapadno polje“, kao i informacije u vezi sa izvršenjem ugovora, a naročito analize u pogledu vremena i načina raspisivanja javne nabavke, informacije o izvorima finansiranja i planu javne nabavke s obzirom na izjave o ulozi kredita Svetske banke koje su oprečne informacijama iz dokumentacije o sprovedenoj javnoj nabavci, kao i informacije o trenutnom statusu izvršenja ugovora. On je predložio da se preciziraju odnosi između građanskih nadzornika i Odbora u smislu određivanja situacija u kojima građanski nadzornik može da se obrati Odboru i pre podnošenja izveštaja po okončanju postupka nadzora. Dogovoreno je da će Odbor detaljnije razmotriti predmetnu javnu nabavku pošto Državna revizorska institucija dostavi izveštaj o reviziji naručioca. Takođe, predsednik Odbora pozvao je građanske nadzornike da o svakoj eventualnoj nepravilnosti koju uoče u bilo kojoj fazi postupka javne nabavke, bez odlaganja obaveste Odbor.

 Povodom razmatranja Izveštaja građanskog nadzornika Toplički centar za demokratiju i ljudska prava iz Prokuplja o sprovedenom postupku nadgledanja javne nabavke radova na rekonstrukciji kapaciteta za prijem, otpremu i upravljanje saobraćajem vozova u železničkoj stanici Beograd centar – Faza I, naručioca „Železnice Srbije“, a.d. Beograd, dogovoreno je da Odbor zatraži od Republičke komisije za zaštitu prava u postupcima javnih nabavki kompletnu dokumentaciju kojom raspolaže u tom predmetu kako bi Odbor utvrdio da li je u svemu poštovana zakonska procedura.

\*\*\*

Odbor je, zatim, prešao na odlučivanje po drugoj do desete tačke dnevnog reda.

 2. Na predlog predsednika, Odbor je jednoglasno odlučio da prihvati Izveštaj o sprovedenom postupku javne nabavke električne energije – nabavka za izbor snabdevača sa potpunim snabdevanjem i ugovaranje isporuke električne energije za napajanje električne vuče i ostale službene potrošače u sistemu „Železnice Srbije“ a.d. za period 1. mart 2014. do 1. januara 2015. godine u otvorenom postupku (nabavka broj 4/2014), koji je podneo Građanski nadzornik CRTA – Centar za istraživanje, transparentnost i odgovornost;

 3. Na predlog predsednika, Odbor je jednoglasno odlučio da prihvati Izveštaj o sprovedenom postupku nadgledanja javne nabavke električne energije za pokriće gubitaka u prenosnom sistemu za period jul – decembar 2014. godine u kvalifikacionom postuku, II faza (nabavka broj 130 14 0), koji je podneo Građanski nadzornik CRTA – Centar za istraživanje, transparentnost i odgovornost;

 4. Na predlog predsednika, Odbor je jednoglasno odlučio da prihvati Izveštaj o sprovedenom postupku nadgledanja javne nabavke goriva i maziva naručioca Uprave za zajedničke poslove republičkih organa – centralizovana nabavka (JN broj 119-22/14), koji je podneo Građanski nadzornik Danilo Pejović iz organizacije Transparentnost Srbija;

 5. Na predlog predsednika, Odbor je jednoglasno odlučio da prihvati Izveštaj o sprovednom postupku nadgledanja javne nabavke generatora za blok B2 naručioca JP „Elektroprivreda Srbije“ privredno društvo „Termoelektrane Nikola Tesla“ D.O.O. Obrenovac (nabavka broj 119-01-23/14), koji je podneo Građanski nadzornik Transparentnost Srbija;

 6. Na predlog predsednika, Odbor je jednoglasno odlučio da prihvati Izveštaj o sprovedenom postupku nadgledanja javne nabavke dobara – ugradni materijal i energenti koje realizuje Republički fond za zdravstveno osiguranje (JN broj 404-1-29/14-4 i JN broj 404-1-32/14-4), koji je podneo Građanski nadzornik Beogradski centar za bezbednosnu politiku;

 7. Na predlog predsednika, Odbor je jednoglasno odlučio da prihvati Izveštaj o sprovedenom postupku javne nabavke električne energije – nabavka za izbor snabdevača sa potpunim snabdevanjem i ugovaranje isporuke električne energije za napajanje eletrične vuče i ostale službene potrošače u sistemu „Železnice Srbije“ a.d. za period od godinu dana u pregovaračkom postupku, koji je podneo Građanski nadzornik CRTA – Centar za istraživanje, transparentnost i odgovornost;

 8. Na predlog predsednika, Odbor je jednoglasno odlučio da prihvati Izveštaj o sprovedenom postupku nadgledanja javne nabavke lekova Lista A i A1/RFZO, po partijama, u otvorenom postupku JN L 2/14, naručioca APOTEKA NOVI SAD, koji je dostavio Građanski nadzornik Društvo protiv korupcije iz Zrenjanina;

 9. Na predlog predsednika, Odbor je jednoglasno odlučio da prihvati Izveštaj o sprovedenom postupku javne nabavke – Ispumpavanje zamuljene vode i mulja na površinskom kopu PD RB „Kolubara“ d.o.o. – „Tamnava – Zapadno polje“, naručioca JP „Elektroprivreda Srbije“ i Privredno društvo Rudarski basen „Kolubara“, koji je podneo Građanski nadzornik Danilo Pejović iz organizacije Transparentnost Srbija;

 10. Na predlog predsednika, Odbor je jednoglasno odlučio da prihvati Izveštaj o sprovedenom postupku nadgledanja javne nabavke radova na rekonstrukciji kapaciteta za prijem, otpremu i upravljanje saobraćajem vozova u železničkoj stanici Beograd centar – Faza I, naručioca „Železnice Srbije“, a.d. Beograd, koji je dostavio Građanski nadzornik Toplički centar za demokratiju i ljudska prava iz Prokuplja, do dela „Zaključna razmatranja“.

\*\*\*

Sednica je završena u 13,40 časova.

Sednica je tonski snimana.

 SEKRETAR PREDSEDNIK

 Aleksandra Šašo Veroljub Arsić, s.r.